ക്രൈസ്തവരെ പാര്ട്ടിയിലെത്തിക്കാന് സിപിഎം ശ്രമം പാര്ട്ടി സഖാക്കളില് പൊതുവേ വര്ഗീയ വിരുദ്ധ നിലപാട് ശക്തമാണെങ്കിലും അപൂര്വം ചില പ്രദേശങ്ങളില് ന്യൂനപക്ഷ വിരുദ്ധ മനോഭാവം നില നില്ക്കുന്നുണ്ടെന്ന് സി.പി.എം. വിലയിരുത്തല്. അത് ഗൗരവത്തോടെ പരിശോധിക്കാനും തിരുത്താനും നിര്ദ്ദേശം നല്കി . മുമ്ബെങ്ങും ഇല്ലാത്തവിധത്തില് ന്യൂനപക്ഷവിഭാഗങ്ങള് ഇടതുപക്ഷത്തോട് ചേര്ന്നുനിന്ന തിരഞ്ഞെടുപ്പാണ് കഴിഞ്ഞ നിയമസഭാ തെരെഞ്ഞെടുപ്പ് . ആ മാറ്റം ഉള്ക്കൊണ്ട് പ്രവര്ത്തിക്കാന് പാര്ട്ടിഘടകങ്ങള്ക്ക് കഴിയുന്നില്ലെന്ന ആരോപണമുയര്ന്നു . ക്രൈസ്തവ വിഭാഗത്തിലെ സന്ന്യാസി മഠങ്ങള്, പ്രായമായവരും വിരമിച്ചവരും താമസിക്കുന്ന സ്ഥലങ്ങള് എന്നിവിടങ്ങളില് പാര്ട്ടി അംഗങ്ങള് സന്ദര്ശിക്കുന്നതിന് മനസ്സുകാണിക്കാറില്ല. ഇത് തിരുത്തണം. കമ്യൂണിസ്റ്റ് വിരുദ്ധതയും എല്.ഡി.എഫിനെതിരായ നിലപാടും രാഷ്ട്രീയശത്രുപക്ഷത്തുള്ളവര്ക്കുപോലും ഇപ്പോള് പഴയ രീതിയിലില്ല. അതുള്ക്കൊണ്ട്, കൂടുതല് ആളുകളിലേക്കും കുടുംബങ്ങളിലേക്കും പ്രവര്ത്തനം വ്യാപിപ്പിക്കാനാണ് ശ്രമിക്കേണ്ടതെന്നും സി.പി.എം. കീഴ് ഘടകങ്ങളോട് നിര്ദേശിച്ചു. ആര്.എസ്.എസിന്റെ പ്രവര്ത്തനങ്ങള് പ്രാദേശികതലത്തില് പരിശോധിക്കും . അതിനായി ഏരിയാ കമ്മിറ്റി അംഗത്തിന്റെ സാന്നിധ്യത്തില് ബ്രാഞ്ച് തലത്തില് പ്രത്യേക യോഗം ചേരും. ആര്.എസ്.എസിന്റെ പ്രവര്ത്തനം ഓരോ പ്രദേശത്തും ജനങ്ങളിലുണ്ടാക്കിയ സ്വാധീനവും ഏതെങ്കിലും കുടുംബത്തില് രാഷ്ട്രീയ വ്യതിയാനും സംഭവച്ചിട്ടുണ്ടോയെന്നതും പരിശോധിക്കുകയാണ് ലക്ഷ്യം. നിശ്ശബ്ദമായ പ്രചാരണരീതിയിലൂടെ ഹിന്ദുകുടുംബങ്ങളെ കേന്ദ്രീകരിച്ച്, വര്ഗീയത ആയുധമാക്കിയാണ് ആര്.എസ്.എസ്. പ്രവര്ത്തിക്കുന്നത്. അവശത അനുഭവിക്കുന്ന ചില ഹിന്ദു കുടുംബങ്ങളെ പ്രത്യേകം തിരഞ്ഞെടുത്ത് ആര്.എസ്.എസ്. സഹായധനം ഉള്പ്പെടെ നല്കുന്നുണ്ട്. ഇത് തിരിച്ചറിയാനും സി.പി.എമ്മിനൊപ്പംനിന്ന കുടുംബങ്ങളില് എന്തെങ്കിലും മനംമാറ്റം സംഭവിച്ചിട്ടുണ്ടോയെന്ന് പരിശോധിക്കാനുമാണ് ശ്രദ്ദിക്കേണ്ടത് . ഇത്തരം നീക്കങ്ങളെ തിരിച്ചറിഞ്ഞ് ദുര്ബലപ്പെടുത്താനും പ്രതിരോധിക്കാനും കഴിയണം . Video Link https:youtu.bempWNINwCdTIThe post ക്രൈസ്തവരെ പാര്ട്ടിയിലെത്തിക്കാന് സിപിഎം ശ്രമം first appeared on MalayalamExpressOnline.